Navarra 2019 - Forum Topic
Total Views: 82 733 701
Forums / 2. FAQ & General Chat / Navarra 2019
views: 39 054 071
15 May 2019 @ 08:39:21 am
Wat sê julle van die nuwe Navarra? 2.3 liter diesel, 140Kw, 450Nm en kronkelveer agteras vering? En 'n 90,000 diensplan en 150,000 km waarborg. Ek is nie 'n bakkieman nie, maar dit lyk my die bakkiemark is besig om baie opwindend te word met die nuwe Ranger en nou hierdie een. Het die Navarra dalk die potensiaal om Ford en Toyota se markdeel te bedreig? Die pryse lyk vir my nie sleg nie. Dit lyk ook nie of diesel hier so onpopulêr raak soos in sommige ander lande nie.
15 May 2019 @ 09:18:07 am
Dink mens hou van of nie van die Navarra, ek het ook na hom gekyk toe ek moes besluit in Desember waarmee om my gesteelde Ranger te vervang. Jammer, maar die Navarra doen dit net nie vir my nie...en verkoop syfers tot dusver wys dat ek nie die enigste een is wat so dink nie. Wil ook voorkom of die kronkelveer agteras ook nie baie suksesvol is nie aangesien dit dit klaarblyklik die vragdra vermoeë negatief affekteer (en die stert sak meer met 'n karavaan aangehak as die van bakkies met bladvere agter?). Niemand koop 'n bakkie om as 'n sport voertuig te gebruik nie maar wel as iets wat kan werk as dit moet? Navarra diensplan en waarborg is min of meer par for the course vergeleke met ander, interessant egter is dat die Hilux slegs 'n 3 jaar waarborg het en dit nie juis lyk of dit hulle verkope negatief raak nie? Enigste een waarvan die verkope onverklaarbaar is moet die Amarok wees, dis 'n beter bakkie as wat die verkope wys...
15 May 2019 @ 09:22:28 am
Ek het maar 'n sagte plek vir die Navara. En sou hom weer oorweeg het was dit nie vir die lae Tara wat hy het teenoor die ander Tippers nie. My wa se GVM is baie hoog so ek hou maar by die kom ons sê maar die meer gewigtige Tippers.
15 May 2019 @ 09:28:47 am
Hy gaan nie vreeslik verkoop nie. Die land is mense "brand" vas.
15 May 2019 @ 09:49:36 am
Ek het die Navara gaan toets bestuur. As jy kyk na sy performance syfers glad nie sleg. Die bakkie is ook glad nie sleg, netjies en is n lekker bakkie. Maar my opsomming is hy trek nie soos wat ek verwag het nie en het vir my lui voor gekom. Met n redelike opdraende het dit gestagneer in pleks van spoed optel. Dalk is die bakkie wat ek getoets het nog te nuut maar ek het nie n wow ondervinding gehad. Ek het die verteenwoordiger gevra hoekom trek die bakkie nie goed en hy sê daars niks fout. Die bakkie doen dit nie vir my en weereens dink ek die media het die pap bietjie te dik aangemaak soos met n klomp ander voertuie. Elke nuwe ding is die beste en lyk of die media baie onkundige, geen huiswerk, praat klomp bol, en persoonlike menings in pleks van werlike feit gewing met verslae wat deeglik saam gestel is met volledige en korrekte inligting aan die verbruiker.
15 May 2019 @ 09:55:13 am
Ek het n advance driving kurses met hom gedoen en was nie baie inprest nie.
15 May 2019 @ 09:59:23 am
Dat die agterkant laer sak met 'n karavaan aan die haak? Dis moeilik om te glo. Die karavaan lê maar met plus-minus 100Kg op die haak terwyl die voertuig 'n 1000 Kg kan dra. Die bladvere is maar hard so as 'n modevoertuig, wat hierdie eerder is as 'n werksbakkie, sou ek eerder kronkelvere wou hê. Ek ry op die oomblik 'n Ranger enkelkajuit wat Ford vir my leen terwyl my Kuga se ratkas herstel word, en dit bevestig net weer vir my dat ek gladnie met 'n bakkie se stamperige rit oor die weg kan kom nie. Vroulief voel ook so. Ek sou beslis nie 'n bakkie as sleepvoertuig wil hê eerder as 'n SUV nie. As meer krag nodig is, is daar ook SUV's met meer as voldoende krag en dan ry hulle beslis gemakliker as 'n bakkie. Dat die meerderheid altyd reg is, word verkeerd bewys deurdat, soos Hurricane hierbo tereg sê, uit die feit dat die Amarok, wat myns insiens kop en skouers bo die mededingers uitstaan, swak verkoop. Dit kan tog nie wees dat die effense prysverskil so baie mense afsit nie. Ek dink dis maar omdat mense geneig is om te glo die meerderheid moet tog reg wees.
15 May 2019 @ 10:05:59 am
As ek dit nie mis het nie het Nissan so pas die kop-aan-kop toets so gedop dat die ondersoekers voorgestel het dat die kar van die pad afgehaal word.
Was op TV Carte Blance gewees.
15 May 2019 @ 10:45:34 am
Dit was die NP300.
Kan hom glad nie vergelyk met Navara nie.
Amarok se swak verkope......
Nie agv voertuig nie. VW se naverkope en diens is van die swakste in die wereld. Ford manne kla gereeld oor Ford se diens. Onthou Ford verkoop 10 maal meer Rangers per maand as wat Amarok verkoop, daarom hoor jy nie vw manne wat kla nie. Amarok borg programme soos Safari4x4 en Voetspore. Help ook nie hul verkope nie.
15 May 2019 @ 10:47:26 am
Dit was die ou NP300, wat meer as 20 jaar oud is, nie die Navara nie...
15 May 2019 @ 11:02:16 am
There is a agreement in Europa that no diesel verhicle will be allowed from about 2025, and only electrical from about 2045, will have asoil blanket by then , but it will change the verhicle, thus caravaning landscape from here onwards
15 May 2019 @ 11:44:05 am
Navarra het ook op 'n stadium die NCAP toetse gedop, maar dis glo later reggestel deur ontwerps veranderinge...En ja enkel kajuit bakkie sal uiteraard harder geveer wees aangesien dit uit en uit werksesels is, die Ranger D/K bakkies se vering is sagter as bv die van die Toy D/K.....
15 May 2019 @ 12:05:31 pm
Dan wil ek byvoeg. Ek het ook die nuwe Toyota Fortuner en Hilux bakkie gaan toets. Volgens my ook nie n wow nie en die Nissan en Toyota baie dieselfde as dit by kraglewering kom.
Nou as jy die Ford se nuwe 2.0 dan vergelyk dit met 2.3 - 3.0 liter bakkies, thats exciting en dit is wat my aandag trek. Ook skat ek die Amarok en Ford bied bakkies wat ver bo die ander is wanneer dit by all round veiligheid kom.
Waarde vir geld faktor by al die nuwe bakkies ? Ons praat weer oor 5 jaar.
15 May 2019 @ 13:57:30 pm
Gaan lees gerus watter vervaardigers gaan nog "oor vyf jaar" daar wees. Met al die samesmeltings van vervaardigers gaan net Toyota, Daimler, Honda, Fiat en dalk BMW oorbly. Behalwe Toyota en Honda sluit die ander paar vervaardigers letterlik ALLE tipes voertuie in, soos BMW wat Rolls Royce en Land Rover insluit.
Die magtige Fiat (Maserati en Ferrari) gaan nou 'n reuse aanleg in Detroit bou en die hele General Motors insluk.
So : As jy wil koop om oor vyf jaar nog dieselfde kar te ry, kyk mooi na die grotes. Die ander gaan almal 'n mengelmoes van mekaar wees, soos VW en Ford wat nou 'n Amarok-gekruisde-Ranger gaan bou. Ek meen, ek is mateloos teleurgesteld dat Porshce se engin nou in die V6 Amarok gesit is. Wat maak dit van Porche? 'n Bakkie op steroides?
As jy koop, vergeet die posisie van die ligskakelaar, die bietjie harder ry, looks en gadgets. Koop by die beste agent in jou dorp met die beste diens.
15 May 2019 @ 14:12:03 pm
Nog nooit van hom gehou of bestuur nie.
Net al agter in een gery wat my ook nie aangestaan het nie.
15 May 2019 @ 16:53:44 pm
As motorvervaardigers saamsmelt, moet dit maar so wees. Dit verander tog nie die naam of aard van die voertuig wat jy reeds het nie. Dit kan waarskynlik beter kwaliteit verseker omdat 'n mens kan aanvaar dit groter eenheid sal sekerlik die suksesvolste komponente wat in die groep beskikbaar is, gebruik. Die sogenaamde "economy of scale" sal ook moontlik die ontwikkelings- en vervaardigingskoste verlaag wat tot kopers se voordeel sal strek. En moet tog nie sê hulle sal dit nie aangee nie. Pryse word bepaal volgens 'n maklik verstaanbare ekonomiese beginsel van vraag en aanbod en nie deur die gulsigheid van groot maatskappye soos mense graag wil glo nie. Daar sal steeds mededinging tussen die groot groepe wees. Selfs as daar net een vervaardiger sou oorbly, sal vraag en aanbod steeds die redelike prys bepaal. Te hoog en minder mense kan motors koop dus moet die prys altyd op die peil gehou word waar daar genoeg kopers is vir die hoeveelheid motors wat 'n vervaardiger wil verkoop.
Mense wat getrou aan 'n sekere vervaardiger kleef, kan dalk probleme hê. Ek dink dis nie nodig nie. As jy 'n nuwe voertuig moet koop, bestudeer eerder al die beskikbares, neem alle faktore in ag en maak so jou besluit.
Snaakse dinge het ook maar in die verlede gebeur. Veral die Amerikaners het die gebruik van "badge engineering" gehad waar eintlik maar dieselfde voertuig met klein verskille onder verskillende name bemark is. Wat maak dit tog saak?
15 May 2019 @ 18:04:26 pm
Interesante gesprek. Volgense VW is daar is n verskil tussen n "alliance" vorm en n volle saamesmelting (full merger).
Die idea met Ford / VW is blykbaar nie n full merger nie maar a gesamentlike onderneeming (joint venture) om saam voertuie te onwikkel vir die toekoms, wat elektriese voertuie insluit.
Of dit nou regtig n verskil maak of nie sal net tyd leer want ek kan nie sien hoe dit verskil met die ou Mazda / Ford of die nuwe Jeep / Fiat nie. So, ons kan maar verwag om dieselfde te sien as met Jeep wat die ou Merc diesel engine vervang het met n Fiat diesel engine (ontwikkel deur VM Motori) en in die Grand Cherokee gesit het.
16 May 2019 @ 06:27:56 am
Ek kan nie juis worry oor wat se voertuig ek ry nie. Solank hy doen vir dit wat ek hom voor gekoop het en EK hom laaik.
Een dink is net seker dit sal nooit een wees met 'n Toyota badge op nie.......................
16 May 2019 @ 09:31:17 am
16 May 2019 @ 12:46:15 pm
Dis wat ek bedoel Leon. Ek het egter nie sulke sterk afkeure nie. As ek mag vra, waarom joue? Ek is wel op hierdie stadium nie oortuig van die kwaliteit van Indiese en Sjinese voertuie nie. Dit wil nie sê ek sal nie in die toekoms hulle oorweeg as ek oortuig raak van hulle kwaliteit nie. Dit is vir my nie logies dat as 'n sekere vervaardiger in die verlede goeie of slegte voertuie gebou het, hulle dit steeds sal doen nie. Onthou toe "made in Japan" verstaan as "Goedkoop gemors". Emosie speel geen rol in my keuse van voertuie of ander artikels nie. Ons het 'n Hollandse vriendin gehad wat gesweer het sy sal nooit 'n Duitse motor koop nie oor haar ondervinding met die Duitse besetting van haar land gedurende die tweede wêreld oorlog. Sulke emosies kan ek empatie mee hê. Mettertyd soos die tyd verbygegaan het, het die herhinneringe egter vervaag en haar laaste voertuig was toe 'n Polo.
16 May 2019 @ 13:48:46 pm
die nuwe Navara is die Stealth met dieselfde enjin as die res van die reeks. dis net 'n toevoeging en die voorkoms is opgedateer om meer windgat te laat lyk. die intre prys is so R 580 000 vir 2x4 D/C. volgende jaar kom daar 'n Navara cab en 'n half uit asook enkel kajuit. dit sal so Julie 2020 wees.